# Chavacano

| **Chavacano** |
| --- |
| **Hablado na:** | Filipinas Malasia Indonesia
 |
| **Area:** | En Filipinas: Maga provincia de Zamboanga, Zamboanga del Norte, Zamboanga Sibugay, Zamboanga del Sur, Basilán, Cavite, Cotabato, Davao y Tawi-Tawi En Malasia: En Tawau y Semporna, Sabah En Indonesia: En Ternate y Tidore.
 |
| **Mana Hablante:** | 1.2 millon
 |
| **Familia:** | Lenguaje criollo Criollo español **Chavacano** |
| Estado Oficial
 |
| **Idioma oficial de:** |  |
| **Regulado por:** |  |
| Mana Codigo
 |
| **ISO 639-1:** | [1]
 |
| **ISO 639-2:** | crp
 |
| **ISO 639-3:** | [2]
 |
| **SIL:** | [3]
 |
| Mapa
 |
|  Expansión del idioma chavacano na Filipinas |

El **Chavacano** (también na español y más claro, **Chabacano**) es un lenguaje criollo. El nombre de seis dialectos del idioma chavacano amo los siguientes: caviteño, ternateño, ermiteño, zamboangueño, cotabateño, y castellano abakay. Este el nombre del español criollo de Filipinas o más oficialmente, filipino criollo español (inglés: Philippine Creole Spanish [PCS]) – un clase del lenguaje hablado principalmente na Ciudad de Zamboanga, Filipinas. Este nombre originalmente español y quiere decir "vulgar", "de bajo calidad o estilo", "común", y literalmente, "no hay sabor."

Tiene también hablantes de chavacano na Ternate, Cavite, partes del Davao, Cotabato y Basilan. Según un reciente censo, tiene más o menos de 607,200 maga hablantes. Mayoria del maga hablantes del Chavacano amo el maga zamboangueños porque el chavacano es el lengua principal de la ciudad de Zamboanga. El nombre de este lenguaje, "zamboangueño" o "chavacano de Zamboanga."

Na Malasia el chavacano tiene también hablantes na Semporna y na Sabah.

El zamboangueño, como un dialecto del idioma chavacano, tiene actualmente un 80 por ciento de suyo ortografia y vocabulario na español o castellano y un 20 por ciento de otros maga palabras estaba desde subanon, visayan (cebuano y ilonggo), sama-bangingi, tausug, yakan, portugis, quechua, taino, y nahuatl.

El lenguaje zamboangueño, un viejo lenguaje hablado también na entero mundo, nacido en el año 1635 tiempo del virreinato de España na Filipinas, particularmente na Ciudad de Zamboanga. Este lenguaje ya principia como un lingua franca cuando el maga español ya manda con el maga trabajador de otros maga provincia na Filipinas anda na pueblo de Zamboanga para planta con el Fuerza Real de Nuestra Señora y La Virgen del Pilar de Zaragoza que una llamado como Fuerza Real de San José. Por causa el maga trabajador de otros maga lugar otro otro el maga lenguaje, ellos hende ta man entendijan uno y otro. Entonces, el lenguaje español ya servi como lenguaje común, pero como el maga trabajador no hay o tiene bajo educación, el lenguaje español ya sale mezclao de otro maga lenguaje que estos maga trabajador ta conversa. El producto de este mezclada amo el lenguaje **chavacano**.

## Ejemplos

### Frases

"Donde tú hay anda?" – zamboangueño (futuro)

"Donde tú ta anda?" – zamboangueño (presente)

"Donde tú ya anda?" – zamboangueño (pasado)

"Ya mirá yo con José." – zamboangueño

"Nisós ya pidí favor cun su papang." – caviteño/ermiteño

"Ele ya empezá buscá que buscá con el sal." – zamobangueño

"Eli ya andá na escuela." – caviteño

"Mario ya dormí na casa. – zamboangueño/caviteño

"El hombre, que ya encontrá tú, es mi hermano." - zamboangueño

"El persona, con quien ta conversá tú, bien bueno gayot." - zamboangueño

### El "Padre Nuestro" na Chavacano de Zamboanga

(Común)

Tata de amon tallí na cielo,

bendito el de Usted nombre.

Manda vene con el de Usted reino;

Hacé el de Usted voluntad aquí na tierra,

igual como allí na cielo.

Dale con amon el pan para cada día.

Perdona el de amon maga culpa,

como ta perdona kame con aquellos

quien tiene culpa con amon.

No deja que hay cae kame na tentación

y libra con amon de mal.

(Formal)

Padre Nuestro tallí na cielo,

bendito el de Usted nombre.

Manda vene con el de Usted reino;

Hacé el de Usted voluntad aquí na tierra,

igual como allí na cielo.

Dale con nosotros el pan para cada día.

Perdona el de nuestro maga culpa,

como nosotros ta perdona con aquellos

quien tiene culpa con nosotros.

No deja que nosotros hay cae na tentacion

y líbranos con nosotros de mal.

## Maga Enlace Externo

* Lecciones de chavacano
* Zamboanga
* Diccionario ingles, español, chavacano